CELEX: E2007J0006
Language: bg
Date: 2008-09-18
Title: Решение на Съда от 5 март 2008 г. по дело E-6/07 — HOB vín ehf. и Faxaflóahafnir sf. (Пристанищни такси — Такси с равностоен ефект на мита — Вътрешно данъчно облагане — Свободно движение на стоки)

18.9.2008   
            
            
               BG
            
            
               Официален вестник на Европейския съюз
            
            
               C 239/20
            
         
      РЕШЕНИЕ НА СЪДА
   
   от 5 март 2008 г.
   по дело E-6/07
   HOB vín ehf. и Faxaflóahafnir sf.
   
      (Пристанищни такси — Такси с равностоен ефект на мита — Вътрешно данъчно облагане — Свободно движение на стоки)
   
   (2008/C 239/09)
   В дело E-6/07 между HOB vín ehf. и Faxaflóahafnir sf. — Искане до Съда от страна Hæstiréttur Íslands (Върховния съд на Исландия) относно правилата за свободно движение на стоки в ЕИП, Съдът в състав: Henrik Bull, съдия-докладчик, Carl Baudenbacher, председател и Thorgeir Örlygsson, съдия, излезе с решение на 5 март 2008 г., чийто диспозитив постановява:
   
               1.
            
            
               Събирането на такси за пристанищни услуги от страна на партньорско дружество, което е собственост на няколко общини, следва да бъде оценено по силата на член 14 от Споразумението за ЕИП, ако не съществува алтернативно пристанище на тези от партньорското дружество в зоната, която тези пристанища обслужват по принцип.
            
         
               2.
            
            
               Пристанищна такса като въпросната такса не представлява дискриминация, която нарушава член 14 от Споразумението за ЕИП за вносни алкохолни напитки по отношение на произведените в страната алкохолни напитки, дотолкова доколкото причината, поради която единствено вносните алкохолни напитки са предмет на такса, е че произведените в страната алкохолни напитки не са транспортирани по море и затова не се нуждаят от пристанищни услуги, както и че органът, който определя тарифата за пристанищните услуги, не определя тарифите за подобни услуги, необходими във връзка с произведените в страната алкохолни напитки.
               За да бъде в нарушение на член 14 от Споразумението за ЕИП, като дискриминира вносните алкохолни напитки по отношение на произведените в страната безалкохолни напитки, таксата трябва да въздейства върху съответния пазар, като намали потреблението на вносни продукти в полза на конкурентните произведени в страната продукти.